CELEX: 62021TN0314
Language: mt
Date: 2021-06-04 00:00:00
Title: Kawża T-314/21: Rikors ippreżentat fl-4 ta’ Ġunju 2021 – TA vs Il-Parlament

19.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 289/50
            
         
      Rikors ippreżentat fl-4 ta’ Ġunju 2021 – TA vs Il-Parlament
      (Kawża T-314/21)
      (2021/C 289/67)
      Lingwa tal-kawża: il-Franċiż
      
         Partijiet
      
      
         Rikorrent: TA (rappreżentant: M. Casado García Hirschfeld, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli;
               
            
                  —
               
               
                  tannulla r-rapport ta’ evalwazzjoni tar-rikorrent għall-2019 u, sa fejn ikun meħtieġ, tannulla d-deċiżjoni tad-29 ta’ Marzu 2021 ta’ K. Welle, bi tweġiba għall-ilment fis-sens tal-Artikolu 90(2) tar-Regolamenti tal-Persunal;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 43 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”), tal-Artikolu 5(2) u tal-Artikolu 6(11) tar-regoli interni dwar l-applikazzjoni tad-dispożizzjonijiet ġenerali ta’ implimentazzjoni tal-Artikolu 43 tar-Regolamenti tal-Persunal, kif ukoll fuq ksur tal-Artikoli 15(2) u 87(1) tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea. Ir-rikorrent b’mod partikolari jsostni li billi ma ħadux inkunsiderazzjoni l-assenza ta’ għanijiet għall-2019, l-evalwaturi kisru d-dispożizzjonijiet imsemmija iktar ’il fuq.
               
            
                  2.
               
               
                  It-tieni motiv ibbażat fuq ineżattezza materjali tal-fatti li wasslet għal żball manifest ta’ evalwazzjoni.